text: Masser af smagsprøver i håndboldhal
  16 april 2016 kl. 16.09
  Speciallakrids fra Bornholm, gourmet-hapsere, specialøl og mange andre specialiteter blev delt ud til gæsterne i den hal, hvor KIF normalt spiller håndbold.
  Smagens Dag var arrangeret af en lokal butik med specialiteter. Over 100 firmaer medvirkede med arrangementer, der bød på et par hundrede forskellige smagsprøver.
  Og børnene var der også tænkt på. I et hjørne kunne de lave bolsjer eller vingummi.
  - Jeg håber, at folk har fået en fantastisk oplevelse, og at det er noget de kan bruge fremover. Og så ved de jo, hvor de kan finde dem – eller hvem der kan skaffe dem, siger initiativtageren, Malou Enghavestoltze.
  